Úrad špeciálnej prokuratúry Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/1 Gv 79/12/1000	Pezinok, 27.8.2013
EEČ : 2-1-44-2013

U Z N E S E N I E

Trestná vec:	obvinená XXXXX 
Prečin:	Podplácanie podľa § 332 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Úradu špeciálnej prokuratúry Generálnej prokuratúry Slovenskej republiky
Podľa § 215 odsek 1 písmeno a Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
stíhanej za prečin podplácania podľa § 332 ods. 1 Trestného zákona na tom skutkovom základe, že
dňa 30.3.2010 v čase okolo 12.00 h v XXXXX na Nám. Slobody 1 v budove Obvodného úradu XXXXX ponúkla XXXXX bližšie nešpecifikovaný finančný úplatok za to, aby ako svedok vo veci zločinu znásilnenia podľa § 199 ods. 1 Trestného zákona vedenej na UJKP OR PZ XXXXX č.k. XXXXX, v ktorej je v postavení poškodenej, svoju pôvodnú výpoveď, keď uviedol, že z oslavy, na ktorej malo dôjsť k jej znásilneniu odišiel a teda nič nevidel, zmenil tak, že na oslave ostal a videl, ako došlo k jej znásilneniu

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Vyšetrovateľom  UJKP OR PZ XXXXX  bolo podľa § 199 ods. 1 Trestného poriadku uznesením zo dňa 21.10.2010 č.k. XXXXX začaté trestné stíhanie pre zločin marenia spravodlivosti podľa § 344 ods. 1 písm. d/ Trestného zákona. Vzhľadom na novelu Trestného zákona účinnú od 1.11.2011 sa zmenila právna kvalifikácia skutku, ktorý napĺňa zákonné znaky skutkovej podstaty prečinu podplácania podľa § 333 ods. 1 Trestného zákona. 

Uznesením vyšetrovateľa UBPK Košice č.k. XXXXX bolo dňa 9.8.2012 vznesené obvinenie XXXXX za prečin podplácania podľa § 332 ods. 1 Trestného zákona na tom skutkovom základe, že dňa 30.3.2010 v čase okolo 12.00 h v XXXXX na Nám. Slobody 1 v budove Obvodného úradu XXXXX ponúkla XXXXX bližšie nešpecifikovaný finančný úplatok za to, aby ako svedok vo veci zločinu znásilnenia podľa § 199 ods. 1 Trestného zákona vedenej na UJKP OR PZ XXXXX č.k. XXXXX, v ktorej je v postavení poškodenej, svoju pôvodnú výpoveď, keď uviedol, že z oslavy, na ktorej malo dôjsť k jej znásilneniu odišiel a teda nič nevidel, zmenil tak, že na oslave ostal a videl, ako došlo k jej znásilneniu.

V priebehu vyšetrovania boli zabezpečené nasledujúce dôkazy: 

-	výpovede svedkov: XXXXX, XXXXX, XXXXX, XXXXX
-	listinné dôkazy: uznesenie č.k. XXXXX z 29.11.2010 - právoplatnosť 25.1.2011, uznesenie  č.k. XXXXX z 16.2.2011, znalecký posudok č. 11/2010 XXXXX, znalecký posudok č. 16/2010 XXXXX.

Z uznesenia č. XXXXX vyplýva, že trestné stíhanie za zločin znásilnenia  podľa § 199 ods. 1 Trestného zákona  bolo zastavené v zmysle § 215 ods. 1 písm. b/ Trestného poriadku, pretože nie je tento skutok trestným činom a nie je dôvod na postúpenie veci. Z uznesenia č. XXXXX  vyplýva, že  trestné stíhanie za zločin marenia spravodlivosti podľa § 344 ods. 1 písm. d/, ods. 2 písm. a/, písm. b/ Trestného zákona  bolo zastavené v zmysle § 215 ods. 1 písm. a/ Trestného poriadku s poukazom na § 215 ods. 4 Trestného poriadku,  lebo je nepochybné, že sa nestal skutok, pre ktorý sa trestné stíhanie vedie. 

Vyhodnotením celkovej dôkaznej situácie a súvis s predchádzajúcimi konaniami č.k. XXXXX a č.k. XXXXX je nepochybne  preukázané, že  uvedené dôkazy potvrdzujú, že nedošlo k spáchaniu skutku, pre ktorý vedie trestné stíhanie.

Podľa § 215 odsek 1 písm. a/ Trestného poriadku prokurátor zastaví trestné stíhanie, ak je nepochybné, že sa nestal skutok, pre ktorý sa vedie trestné stíhanie. 

Vzhľadom na vyššie uvedené bolo potrebné rozhodnúť vo vzťahu k obv. XXXXX o zastavení trestného stíhania podľa § 215 odsek 1 písm. a/ Trestného poriadku tak, ako je uvedené vo výrokovej časti tohto uznesenia.

Poučenie:
Proti  tomuto  uzneseniu  je  prípustná sťažnosť, ktorú je možno podať do troch dní od jeho doručenia na tunajšej prokuratúre. Sťažnosť má odkladný účinok.

JUDr. Blanka Godžová
prokurátorka